**APOSTOLIESE GELOOFSBELYDENIS (12 ARTIKELS)[[1]](#footnote-1)**

1. **Ek glo in God die Vader, die Almagtige, die Skepper van die hemel en die aarde.**
2. **En in Jesus Christus, sy eniggebore Seun, ons Here;**
3. **wat ontvang is van die Heilige Gees, gebore is uit die maagd Maria;**
4. **wat gely het onder Pontius Pilatus, gekruisig is, gesterf het en begrawe is. Hy het die lyding van die hel ondergaan. *(tradisioneel: neergedaal het na die hel)*;**
5. **wat op die derde dag weer opgestaan het uit die dode;**
6. **wat opgevaar het na die hemel en sit aan die regterhand van God, die almagtige Vader,**
7. **van waar Hy sal kom om te oordeel, dié wat nog lewe en dié wat reeds gesterf het.**
8. **Ek glo in die Heilige Gees.**
9. **Ek glo aan ’n heilige, algemene, Christelike kerk, die gemeenskap van die heiliges;**
10. **die vergewing van sondes;**
11. **die opstanding van die liggaam**
12. **en ’n ewige lewe.**

**OU ROMEINSE BELYDENIS[[2]](#footnote-2):**

1. **I believe in God the Father almighty;**
2. **and in Christ Jesus His only Son, our Lord,**
3. **Who was born from the Holy Spirit and the Virgin Mary,**
4. **Who under Pontius Pilate was crucified and buried,**
5. **on the third day rose again from the dead,**
6. **ascended to heaven,**
7. **sits at the right hand of the Father,**
8. **whence He will come to judge the living and the dead;**
9. **and in the Holy Spirit,**
10. **the holy Church,**
11. **the remission of sins,**
12. **the resurrection of the flesh**
13. **(the life everlasting).**

**6 Augustus: Seun**

Ons is besig om vir 3 weke so bietjie in te fokus op die 3 Persone van die Drie-Eenheid: God die Vader, God die Seun en God die Heilige Gees. Ons gaan dit doen aan die hand van die Apostoliese Geloofsbelydenis en dan spesifiek 5 kritiese vrae wat ons daaraan wil vra.

Ons moet onthou dat die geloofsbelydenisse van die vroeë kerk was nie opgestel om ’n totale opsomming van die geloof te wees nie, maar veral om standpunt in te neem oor verskille in die kerk. Belangrike sake waaroor saamgestem is, is uitgelaat.

So wanneer ons hierdie 3 weke oor die Geloofsbelydenis gaan praat, is die bedoeling nie dat dit wat dit sê verkeerd is nie. Wat ek probeer wys is dat dit nie genoeg is nie. Dat daar belangrike, wesentlike aspekte van ons geloof is wat nie daarin verskyn nie. As ons NET glo wat in die Geloofsbelydenis staan, is daar ernstige gebreke in ons geloof. Ek wil hierdie 3 weke 5 asteriske (\*) plaas by die geloofsbelydenis om te sê: “Hier kort iets. Onthou om meer te sê as wat hier staan.”

Is julle reg? OK!

Verlede week het ons oor die eerste artikel gepraat:

1. **Ek glo in God die Vader, die Almagtige, die Skepper van die hemel en die aarde.**

Ons het 2 asteriske (\*) geplaas – onthou julle hulle?

\*1: Daar is net EEN God!!!

\*2: Almagtige? Is dit al‽‽‽‽ Daar MOET meer gesê word

Vandag gaan ons bietjie saamdink oor die Seun, Jesus Christus. Kom ons herinner mekaar aan wat ons bely:

1. **En in Jesus Christus, sy eniggebore Seun, ons Here;**
2. **wat ontvang is van die Heilige Gees, gebore is uit die maagd Maria;**
3. **wat gely het onder Pontius Pilatus, gekruisig is, gesterf het en begrawe is. Hy het die lyding van die hel ondergaan. *(tradisioneel: neergedaal het na die hel)*;**
4. **wat op die derde dag weer opgestaan het uit die dode;**
5. **wat opgevaar het na die hemel en sit aan die regterhand van God, die almagtige Vader,**
6. **van waar Hy sal kom om te oordeel, dié wat nog lewe en dié wat reeds gesterf het.**

Alles baie mooi en waar, maar daar is 2 asteriske wat ek hier wil plaas. Die eerste een wil ek tussen nr 3 en 4 insit. Wat kort daar?

**[BESPREKING]**

**JESUS SE HELE LEWE OP AARDE!!!**

Vir die vroeë kerk was Jesus se lewe **DIÉ BELANGRIKSTE DING** in die geloof en ons Geloofsbelydenis laat dit heeltemal uit. As ons NET glo wat die belydenis sê, is dit net belangrik dat Jesus gebore moes word en dood moes gaan. Sy hele lewe het geen betekenis vir ons geloof nie. Kom ek vra dit anders:

*Toe Herodes die babas doodgemaak het na Jesus se geboorte, as hy toe Jesus doodgemaak het, sou dit ’n verskil gemaak het? Dan is Hy gebore en Hy het doodgegaan.....*

Wat is die gevaar as ons NET glo wat in die belydenis staan?

Die gevaar is dat ons dink dat al wat vir my belangrik is, is wat met my gebeur as ek doodgaan. **Gaan ek hemel toe?** word dan die belangrikste vraag in my lewe. Hoe ek lewe en wat ek met my lewe vir die Here doen, is dan onbelangrik.

Vir die eerste gelowiges was dit so anders gewees. Vir hulle was Jesus se **LEWE die belangrikste**, want dit het hulle geleer en gewys hoe hulle moet lewe **VOOR HULLE DOODGAAN**! Dink maar aan Jesus se woorde in Matteus 28:19, 20:

**Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en 20 leer hulle om alles te onderhou wat Ek julle beveel het.**

Leer hulle om alles te DOEN wat Jesus beveel het! Jesus se LEWE en WOORDE is sleutelbelangrik vir ’n korrekte en volledige geloof!!!

Dis belangrik om Jesus te verstaan in terme van sy dood, maar ook in terme van sy lewe. Sy lewe wys ons dat ons Jesus moet verstaan as **KONING** en nie net as persoonlike verlosser en saligmaker nie.

*(Die feit dat ’n individu nie ’n koning het nie, maar net ’n groep mense, wys ook op die verhoudingsfokus van Jesus se koningskap.)*

Jesus het deur sy lewe veral 2 wêreldkonsepte kom verander:

1. **Wie is God?** God is nie ’n veraf God nie. God is nie ’n veroordelende God nie. God is nie te vind in sinlose rituele en gebruike nie. God is nie gebonde tot ’n plek nie. God kyk nie in die eerste plek na die uiterlike nie.

*[Die Jode het beleef dat hulle weer in ballingskap is (al is dit in hulle eie land). Die enigste manier om verlos te word, is om God se wet te gehoorsaam en so God te oorreed om hulle te red. Daarom stel hulle selfs strenger reëls in as wat God instel.]*

God is liefde. God steek grense oor. God skaar Hom by die veronregtes. God gee Homself vir mense. God roep nader. God vergewe. God herstel. God roep. God word nie gemanipuleer deur mense handelinge nie.

1. **Wat is koninkryk?** Die wêreld sien koninkryk in terme van hiërargie en mag en reëls en strukture.

**God se koninkryk is een van verhoudings en gelykheid en diens en omgee en omhels en weggee.**

Die implikasie hiervan is dat die boodskap van Jesus nie ’n abstrakte boodskap is van sondevergifnis en hemel toe gaan nie, maar ’n nuwe lewe hier en nou, die lewe van vergeefde mense wat besig is om God se koninkryk te bring in hulle eie lewens en in die donker plekke in hierdie wêreld. In Wright se kragtige woorde:

***“Those who are put right with God through the cross***

***are to be putting-right people for the world.*”**

Daarom is dit belangrik om erns te maak met Jesus, veral ook in sy drievoudige amp as profeet, priester en koning.

* As **PROFEET** het Jesus God kom bekend maak deur sy woorde en dade.
* As **PRIESTER** het Jesus deur sy lyding en dood versoening gebring tussen God en mens, maar ook tussen mense onder mekaar.
* As **KONING** het Jesus deur sy opstanding en hemelvaart gewys dat God heers oor alles, selfs lewe en dood.

Jesus se LEWE leer ons om Koning, Profeet en Priester te wees. Praat met mekaar oor wat dit prakties vir ons lewe beteken.

**[BESPREKING]**

* **PROFEET:** vertel van God se Koninkryk en wys God se Koninkryk vir ander
* **PRIESTER**: bring versoening, bring troos, bring verhouding met God en met mekaar
* **KONING**: wys onreg uit, doen wat reg is maak nie saak wat nie, plaas jouself onder Jesus as HERE.

Ek wil die tweede asterisk (\*) plaas na artikel 7. Wat kort hier:

1. **wat op die derde dag weer opgestaan het uit die dode;**
2. **wat opgevaar het na die hemel en sit aan die regterhand van God, die almagtige Vader,**
3. **van waar Hy sal kom om te oordeel, dié wat nog lewe en dié wat reeds gesterf het.**

Waar is Jesus nou? JA! Hy **IS** in die hemel – as God en as mens, die eerste mens om so by God te wees. Maar Hy is nie NET in die hemel nie. Weer Matteus 28:19-20:

**“Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en 20 leer hulle om alles te onderhou wat Ek julle beveel het. En onthou: Ek is by julle al die dae tot die voleinding van die wêreld.”**

**Jesus is nou hier! By ons! In ons!**

**Kolossense 1:27: God het besluit om aan hulle bekend te maak hoe seënryk en heerlik hierdie geheimenis vir die nasies is. Die inhoud daarvan is: Christus is in julle, Hy is julle hoop op die heerlikheid.**

**2 Korintiërs 13:5: “Stel julleself op die proef en ondersoek julleself of julle in die geloof lewe. Besef julle dan nie self dat Christus Jesus in julle is nie?”**

**Romeine 8:10: “Omdat Christus in julle is, gee die Gees aan julle die lewe op grond van God se vryspraak, hoewel die liggaam vir die dood bestem is as gevolg van die sonde.”**

**Galasiërs 2:20: “nou is dit nie meer ek wat lewe nie, maar Christus wat in my lewe.”**

**Efesiërs 3:17: “Ek bid ... 17 dat Christus deur die geloof in julle harte sal woon en dat julle in die liefde gewortel en gegrondves sal wees.”**

Jesus is nou hier! Hy gaan nie WEER kom, so asof Hy tydelik weg is nie. Hy gaan in sy VOLHEID kom, as God EN mens. As mens is Hy nou net in die hemel, maar as God is Hy nou in die hemel EN OP AARDE!!!!

So, 2 asteriske (\*) oor ons belydenis van Jesus, 2 addisionele oortuigings wat ons in gedagte moet hou as ons oor Jesus dink:

**\*3: Jesus se LEWE rig ons lewens.**

**\*4: Jesus is op aarde in ons en dit is die hoop vir ons en die wêreld.**

**Hoe is ek/ons beeld van die Seun?**

Amen

1. Though the name "Apostles’ Creed" appears in a letter of Saint Ambrose (c. 390), what is now known as the Apostles’ Creed is first quoted in its present form in the early 8th century. It developed from the Old Roman Symbol, and seems to be of Hispano-Gallic origin, being accepted in Rome some time after Charlemagne imposed it throughout his dominions. [↑](#footnote-ref-1)
2. The Old Roman Symbol, or Old Roman Creed, is an earlier and shorter version of the Apostles’ Creed.[1] It was based on the 2nd-century Rules of Faith and the interrogatory declaration of faith for those receiving Baptism (3rd century or earlier),[1] which by the 4th century was everywhere tripartite in structure, following Matthew 28:19 ("baptizing them in the name of the Father and of the Son and of the Holy Spirit"[2]), which is part of the Great Commission. According to Bible scholar John Norman Davidson Kelly, 2nd-century church fathers Tertullian and Irenaeus cite it in their works.[3] According to the Oxford Dictionary of the Christian Church, the first text attesting it is a letter to Pope Julius I in 340 or 341, [↑](#footnote-ref-2)